Държавен вестник, бр. 79, 2024 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  79
на упълномощено от него длъжностно лице в 
следните случаи:
а) по писмено искане на заявителя или на 
упълномощеното от него лице;
б) при непредставяне в определения срок 
на изискуемите по чл. 29, ал. 2 документи.
Раздел II
Признаване на образователна и научна степен 
„доктор“ и научна степен „доктор на науките“, 
придобити в чуждестранни висши училища 
и научни организации
Чл. 32. (1) Процедурата по признаване на 
образователна и научна степен „доктор“ и/или 
научна степен „доктор на науките“, придоби­
ти в чуждестранни висши училища и научни 
организации, се извършва за улесняване на 
достъпа до пазара на труда, както и за други 
цели, когато заявителят има правен интерес, 
при условията и реда, предвидени в настоя­
щия раздел, и в съответствие с нормативните 
актове и международните договори, по които 
Република България е страна.
(2) Признаването на придобита в чужбина 
степен, съответстваща на образователната и 
научна степен „доктор“ или на научната степен 
„доктор на науките“, е официално писмено 
потвърждение на стойността на дипломата 
или на друг аналогичен документ, издаден от 
образователна или научна институция, приз­
ната от компетентен държавен орган за част 
от системата на светското висше образование 
и научноизследователската дейност на съот­
ветната държава.
Чл. 33. Право на признаване на придоби­
та в чужбина научна степен имат български 
граждани, чужди граждани и чужденци с 
предоставена международна закрила, които са 
се обучавали във висши училища или научни 
организации, създадени и функциониращи по 
законоустановения ред в страната, в която е 
придобита научната степен.
Чл. 34. Придобита в чужбина степен, съот­
ветстваща на образователната и научна степен 
„доктор“ или на научната степен „доктор на 
науките“, се удостоверява с диплома или с 
друг аналогичен документ, издаден от обра­
зователна или научна институция, призната 
от компетентен държавен орган за част от 
системата на светското висше образование и 
научноизследователската дейност на съответ­
ната държава.
Чл. 35. (1) Лицата, желаещи признаване 
на образователната и научна степен „доктор“ 
или на научната степен „доктор на науките“, 
подават лично или чрез упълномощено лице в 
центъра или по електронен път заявление по 
образец, утвърден от изпълнителния директор, 
в което се посочват гражданство, дата и мяс­
то на раждане, към което прилагат следните 
документи:
1. оригинал или копие на дипломата за 
научна степен или на друг аналогичен доку­
мент, издаден от образователна или научна 
институция;
2. дисертацията и автореферата (на хартиен 
и електронен носител), в случай че присъжда­
нето на степента изисква такива;
3. други документи, имащи отношение към 
признаването, ако притежават такива;
4. документ, удостоверяващ промяната 
в имената на заявителя, ако лицето е чужд 
гражданин.
(2) При подаване на заявлението лично 
заявителят представя за сверяване на данните 
лична карта или друг национален документ за 
самоличност (за чужди граждани). В случаите, 
когато заявлението се подава от упълномощено 
лице, то представя пълномощно от заявителя.
(3) Документите по ал. 1, т. 1 и 3, издадени 
извън страните – членки на Европейския съюз, 
и страните по Конвенцията за признаване 
на квалификациите, отнасящи се до висшето 
образование в Европейския регион, трябва 
да отговарят на изискванията на съответни­
те разпоредби на двустранни международни 
договори, по които Република България е 
страна, или на Конвенцията за премахване на 
изискването за легализация на чуждестранните 
публични актове, а при липса на такива разпо­
редби – да са преминали процедура по общия 
ред за легализациите, преводите и заверките 
на документи и други книжа.
(4) Документите по ал. 1, т. 1 и 3, издадени 
в страните – членки на Европейския съюз, 
и в страните по Конвенцията за признаване 
на квалификациите, отнасящи се до висшето 
образование в Европейския регион, трябва 
да бъдат придружени с превод на български 
език от лице, извършващо преводи по реда на 
глава трета от Правилника за легализациите, 
заверките и преводите на документи и други 
книжа, утвърден с Постановление № 184 на 
Министерския съвет от 1958 г., като не е не­
обходимо подписът на преводача, положен в 
извършения от него превод, да бъде нотариално 
удостоверен.
(5) Документът, удостоверяващ промяната 
в имената на заявителя по ал. 1, т. 4, предста­
вен на чужд език, трябва да бъде придружен 
с превод на български език.
(6) Подаването на документите по ал. 1 
се осъществява лично от заявителя или чрез 
упълномощено от него лице, или по електро­
нен път.
(7) При подаване на заявление по ал. 1 на 
хартиен носител заявителят прилага към него 
автореферат, ако има такъв, и анотация на 
електронен носител.
(8) В случаите на подаване на документите 
по електронен път към заявлението се прилагат 
сканирани копия на изискваните документи.